Runa rězna

Runa rězna (Carex elata) je rostlina z podroda wšelakokłóskatych rěznow ze swójby cachorowowych rostlinow (Cyperaceae). 

 Wopis 
Runa rězna docpěje wysokosć wot 50 hač do 120 cm. Wutwori wulke kupy.

Na spódku stejace póšwy su žołtobrune a syćonićojte. Proste łopjena su šěrozelene a docpěja šěrokosć wot 4 hač do 5 mm.

Kćěje wot apryla hač do meje. Kłosy su zwjetša sedźace a docpěja dołhosć wot 2 hač do 6 cm. Delnje kłosy su jenož žónske, mjeztym zo hornje kłosy su jenož muske. Hadźicy docpěja dołhosć wot 3 hač do 4 mm a zahe wotpadnu.

 Stejnišćo 
Rosće na brjohach, w bahnach, we wólšowych tonidłach a w conach, kotrež so na suchi kraj přeměnjuja.

 Rozšěrjenje 
Rostlina je w nimale cyłej Europje rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 414 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija:Cachorowe rostliny